**Fokus i oppstarten**

Fra oppstart av har vi hovedfokus på å bli kjent med hverandre. Gjennom kommunikasjon og ulike aktiviteter blir vi kjent med alle små og store på SFO-en vår.

Dagsrytme, rutiner og regler på SFO skal læres og oppfriskes. Gjennom kommunikasjon og samspill blir vi tryggere på hverandre. Aktivitetene er ikke detaljplanlagt enda, men vil bli tilrettelagt etter barnegruppe og det enkelte barns behov. Dessuten vil barna få mulighet til å komme med idéer og innspill, og vi voksne skal prøve å være imøtekommende så langt det lar seg gjøre. I starten vil vi bevisst bruke mye tid på lek, slik at barna kan nærme seg hverandre og oss voksne i sitt eget tempo. Etter hvert vil vi gripe fatt i det barna er interessert i og jobbe videre med det.

**Elevmøte**

Nå i september starter vi med elevmøte. Elever får mulighet til å fortelle oss hvordan de har det på SFO. De får mulighet til å komme med forslag og ideer angående aktiviteter, mat, sosiale regler, ting vi kan ha fokus på fremover mm.

**Voksenrollen på SFO**

Vi voksne kommer til å gi elever omsorg, veiledning og grensesetting ved behov. Vi er omsorgspersoner som setter elevens behov i fokus. Vi hjelper elever å komme i leken og trekker oss unna etter hvert. Det blir mange forskjellige organiserte aktiviteter som elever kan velge mellom. (Se aktivitetsplan på nettsiden vår)

**Mat**

Vi har:

* buffé 3 dager i uken mandager, onsdager og torsdager. Elever får mulighet til å velge mellom brød og knekkebrød, ost, salami, fårepølse, smør, agurk, paprika skinke ost, bacon ost, leverpostei, kylling postei mm (varierer)
* varm mat 2 ganger i uken tirsdager og fredager. Meny utarbeides snart vi venter på elevmøte sånn at de får mulighet til å fortelle oss hva de ønsker.
* frukt har vi 3 ganger i uken mandager, onsdager og torsdager. (varierer)

**Samarbeid med foresatte**

Vi på Tjensvoll skole SFO ønsker tett samarbeid med alle foresatte. Det er veldig viktig for oss å ha en åpen, positiv og konkret kommunikasjon med dere. Håper virkelig at dere tar kontakt med oss om dere skulle hatt noe på hjertet. Ønsker tilbakemeldinger ang kvalitet, innhold, kommunikasjon med SFO, mat, informasjon fra SFO, trivsel, inkludering, medbestemmelse mm.

Dere foresatte kjenner deres barn best. I tilfelle det er noe som ikke stemmer, ikke vent for lenge for å ta kontakt med oss. Vi tar alle henvendelser på alvor, undersøker saken og kommer med en tilbakemelding.

Tjensvoll skole SFO er en kommunal SFO som forholder seg til Stavanger kommune sine retningslinjer og den nasjonale Rammeplanen. Vi tilbyr to typer plasser 100% plass og 60% plass.

* Dere som velger 100% plass kan bruke SFO hver dag både i skoledager og skolefridager.
* Dere som velger 60% plass kan bruke SFO og morgen åpent 3 faste dager i uken både i skoledager og skolefridager.
* Alle beskjeder ang å gå hjem eller henting ønsker vi å få innen kl.12. Send oss SMS ikke ring hvis vi skal sende eleven hjem. Vi har lyst å bli tilgjengelig for elever i stedet for å bruke tid på mobilen.
* Vær så snill Ikke send oss SMS “Kan dere sende(han/henne) hjem nå” det er umulig for oss å få det til. Det skaper press på eleven til å bli ferdige med aktiviteten og de blir frustrerte. Ikke akkurat den beste måten å avslutte SFO dag på.
* Vi sender elever hel og halv. Det vil si kl.14:00, 14:30, 15:00, 15:30, 16:00 og 16:30.

**IST SFO:**

Hvis dere skal søke plass, endre plass, eller si opp SFO-plass MÅ dette gjøres i IST SFO. Det er en måned oppsigelsestid/endringstid gjelder fra første i påfølgende måned. Her ligger også vedtektene for skolefritidsordningen i Stavanger kommune: [Søke SFO](https://stavangerg2.ist-asp.com/NO01103-pub/login.htm) (velg logg inn og bruk bankbrikke / Min ID)

Det er også mulig å søke redusert egenbetaling / friplass i SFO: [Redusert egenbetaling](https://eskjema.stavanger.kommune.no/stavanger/confirmprivacylogin?shortname=1103_701704&returnUrl=https%3A%2F%2Feskjema.stavanger.kommune.no%2Fstavanger%2F1103_701704&userLoggedInWithSecurityLevel=0&requiredSecurityLevel=3)